
Grozījumi Dzīvokļa īpašuma likumā
Izdarīt Dzīvokļa īpašuma likumā (Latvijas Vēstnesis, 2010, 183. nr.; 2016, 239. nr.; 2017, 128. nr.; 2021, 22., 139., 244.B nr.; 2022, 63., 75.A nr.; 2024, 114. nr.) šādus grozījumus:
1. Papildināt 15. pantu ar 11 un 21 daļu šādā redakcijā:
"(11) Dzīvokļu īpašnieku kopība uzskatāma par izveidotu ar brīdi, kad dzīvokļu īpašumos tiek sadalīta ekspluatācijā nodota dzīvojamā māja kopā ar tai piederīgajām palīgēkām, būvēm un zemi un vismaz viens dzīvokļa īpašums tiek ierakstīts zemesgrāmatā.
(21) Dzīvokļu īpašnieku kopība izbeidzas, kad zemesgrāmatā dzēsti visi dzīvojamā mājā esošie dzīvokļu īpašumi. Dzīvokļa īpašuma izbeigšanās pamati ir noteikti šā likuma 7. pantā."
2. Papildināt 15.2  pantu ar 11 un ceturto daļu šādā redakcijā:
"(11) Dzīvokļu īpašnieku kopības izbeigšanās gadījumā:
1) par tās saistībām, atbilstoši savā dzīvokļa īpašumā ietilpstošās kopīpašuma domājamās daļas apmēram, atbild dzīvokļu īpašnieki, kas bija dzīvokļu īpašnieku kopības sastāvā brīdī, kad izbeidzās dzīvokļu īpašnieku kopība;
2) dzīvokļu īpašnieku kopības manta tiek sadalīta starp dzīvokļu īpašniekiem, kas bija dzīvokļu īpašnieku kopības sastāvā brīdī, kad izbeidzās dzīvokļu īpašnieku kopība.
(4) Pārvaldnieks attiecībā pret kredītiestādi, kurā dzīvokļu īpašnieku kopībai atvērts konts, ar kontu rīkojas bez pārstāvības apjoma ierobežojumiem."
 
3. 15.3 pantā:
izteikt panta nosaukumu šādā redakcijā:
"15.3 pants. Dzīvokļu īpašnieku kopības tiesības un pienākumi, veicot saimniecisko darbību, nodarbinot fizisko personu un nodibinot darījuma attiecības"
izteikt otrās daļas pirmo teikumu šādā redakcijā:
"Dzīvokļu īpašnieku kopībai, atbilstoši nodokļu normatīvajos aktos noteiktajam, ir pienākums reģistrēties Valsts ieņēmumu dienestā kā nodokļu maksātājam, ja ieņēmumi pārskata gadā no saimnieciskās darbības pārsniegs divas valstī noteiktās minimālās mēneša darba algas."
papildināt astotās daļas pirmo teikumu pēc vārdiem "Nodokļu tiesību" ar vārdu "grāmatvedības".
papildināt ar devīto daļu šādā redakcijā:
"(9) Darījuma attiecībās ar kredītiestādi dzīvokļu īpašnieku kopība ir pielīdzināma juridiskai personai."
4. Papildināt likumu ar 15.4 pantu šādā redakcijā:
 
"15.4 pants. Dzīvokļu īpašnieku kopību reģistrs
(1) Dzīvokļu īpašnieku kopību reģistra pārzinis ir Būvniecības valsts kontroles birojs, kas šajā pantā noteiktajā kārtībā nodrošina iespēju ikvienam elektroniski bez maksas saņemt ziņas par dzīvokļu īpašnieku kopībām. Attiecīgo informatīvo pakalpojumu tīmekļa vietnes adrese ir norādīta Valsts digitālās attīstības aģentūras pārziņā esošajā Publisko pakalpojumu katalogā.
(2)Būvniecības informācijas sistēmā esošā dzīvokļu īpašnieku kopību reģistra ierakstiem ir publiska ticamība.
(3) Dzīvokļu īpašnieku kopību reģistrs par dzīvokļu īpašnieku kopību satur šādas ziņas:
1)  identifikators;
2)  nosaukums;
3) dzīvojamās mājas pārvaldnieks:
a) pārvaldnieka nosaukumu, reģistrācijas numuru un juridisko adresi, ja pārvaldnieks ir juridiskā persona;
b) pārvaldnieka vārdu, uzvārdu, personas kodu un elektronisko pasta adresi, ja pārvaldnieks ir fiziskā persona.
(4) Dzīvokļu īpašnieku kopībai identifikatoru piešķir Būvniecības valsts kontroles birojs nedēļas laikā pēc dzīvokļu īpašnieku kopības izveides.  Identifikatoru veido unikāla 11 zīmju ciparu kombinācija.
(5) Dzīvokļu īpašnieku kopības nosaukumu piešķir Būvniecības valsts kontroles birojs. Dzīvokļu īpašnieku kopības nosaukumu izveido atbilstoši dzīvokļu īpašnieku kopības kopīpašumā esošā zemesgabala adresei uz kura atrodas dzīvojamā māja vai mājas. Gadījumā, ja dzīvojamā māja atrodas uz citai personai piederoša zemesgabala – pēc dzīvojamās mājas adreses.
(6) Dzīvokļu īpašnieku kopību reģistrā kā pārvaldnieku norāda to personu, kura attiecīgajai dzīvojamai mājai ir reģistrēta kā pārvaldnieks pārvaldnieku reģistrā. Saziņai ar dzīvokļu īpašnieku kopību izmanto pārvaldnieka juridisko adresi, ja pārvaldnieks ir juridiskā persona vai elektronisko pasta adresi, ja pārvaldnieks ir fiziskā persona.
(7) Būvniecības valsts kontroles birojs nodod informāciju Latvijas Republikas Uzņēmumu reģistram par dzīvokļu īpašnieku kopības izbeigšanos. Ziņas par dzīvokļu īpašnieku kopību Būvniecības valsts kontroles birojs glabā Dzīvokļu īpašnieku kopību reģistrā piecus gadus no brīža, kad izbeigusies dzīvokļu īpašnieku kopība."
 
5. Papildināt likumu ar 15.5 pantu šādā redakcijā:
"15.5 pants. Dzīvokļu īpašnieku kopību  patieso labuma guvēju reģistrēšana
(1) Dzīvokļu īpašnieku kopība ir pielīdzināma juridiskai personai attiecībā uz pienākumu noskaidrot un atklāt tās patieso labuma guvēju.  
(2) Dzīvokļu īpašnieku kopības patiesā labuma guvēja noskaidrošanā piemēro Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 1. panta 5. punkta a) apakšpunktā ietverto definīciju un patiesais labuma guvējs noskaidrojams un atklājams minētā likuma 18.1 un 18.2 panta noteiktajā kārtībā, ievērojot panta sestajā daļā paredzēto izņēmumu.
(3) Dzīvokļu īpašnieku kopība pirms civiltiesisko attiecību nodibināšanas šā panta noteiktajā kārtībā noskaidro un atklāj tās patieso labuma guvēju.
(4) Latvijas Republikas Uzņēmumu reģistrs ziņas par dzīvokļu īpašnieku kopības patiesajiem labuma guvējiem reģistrē Latvijas Republikas Uzņēmumu reģistra vestajā juridisko veidojumu patieso labuma guvēju reģistrā atbilstoši likumā "Par Latvijas Republikas Uzņēmumu reģistru" noteiktajai šā reģistra vešanas kārtībai. Par dzīvokļu īpašnieku kopības patieso labuma guvēju reģistrāciju juridisko veidojumu patieso labuma guvēju reģistrā maksājama valsts nodeva Ministru kabineta noteiktajā apmērā.
(5) Ja dzīvojamo māju pārvalda un dzīvokļu īpašnieku kopību attiecībās ar trešajām personām pārstāv pārvaldnieks, un, izmantojot visus iespējamos noskaidrošanas līdzekļus, nav iespējams noskaidrot nevienu fizisko personu — patieso labuma guvēju Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 1. panta pirmās daļas 5. punkta a) apakšpunkta izpratnē, kā arī izslēgtas šaubas, ka dzīvokļu īpašnieku kopībai ir cits patiesais labuma guvējs, par dzīvokļu īpašnieku kopības patieso labuma guvēju uzskatāms pārvaldnieks. Ja dzīvokļu īpašnieku kopības pārvaldnieks nav fiziska persona, par dzīvokļu īpašnieku kopības patieso labuma guvēju uzskatāma pārvaldnieka izpildinstitūcija.
(6) Šā panta piektajā daļā paredzētajā gadījumā dzīvokļu īpašnieku kopība nesniedz informāciju Latvijas Republikas Uzņēmumu reģistram par pārvaldnieku kā dzīvokļu īpašnieku kopības patieso labuma guvēju, ja veids, kā tiek īstenota kontrole pār dzīvokļu īpašnieku kopību, izriet attiecīgi tikai no pārvaldnieka statusa."
 
6. Papildināt pārejas noteikumus ar 13. un 14. punktu šādā redakcijā:
 
"13. Dzīvokļu īpašnieku kopības, kas izveidotas līdz šā likuma spēkā stāšanās brīdim, Būvniecības valsts kontroles birojs Dzīvokļu īpašnieku kopību reģistrā reģistrē līdz 2026. gada 1. aprīlim.
14. Šo pārejas noteikumu 13. punkta kārtībā reģistrētās dzīvokļu īpašnieku kopības, ja uz tām nav attiecināms šā likuma 15.5 panta sestajā daļā paredzētais izņēmumus, iesniedz pieteikumu ziņu reģistrācijai par tās patieso labuma guvēju Latvijas Republikas Uzņēmumu reģistram šā likuma 15.5 panta noteiktajā kārtībā līdz 2026 . gada 1. oktobrim." 
Likums stājas spēkā 2026. gada 5. janvārī.

